**Jászladány Nagyközségi Önkormányzat Képviselő-testülete**

**203/2022. (VIII. 18.) sz. határozata**

## Napirendi pont levétele

Jászladány Nagyközségi Önkormányzat Képviselő-testülete leveszi napirendjéről a meghívóban 6. pontként szereplő

*„9./ Előterjesztés a TOP-2.1.3-16-JN1-2021-00016 azonosítószámú pályázat kapcsán „Csapadékvíz elvezetés IV. ütem Jászladány településen” című közbeszerzési eljárás lezárására*

*Előadó: Lovász Imre jegyző,*

*Pénzügyi-Ellenőrző-Közbeszerzési Bizottság*

*Bíráló Bizottság”*

napirendi pontot, tekintettel arra, hogy nem áll rendelkezésre a megtárgyaláshoz szükséges információ.

**Jászladány Nagyközségi Önkormányzat Képviselő-testülete**

**204/2022. (VIII. 18.) sz. határozata**

## Napirend elfogadása

Jászladány Nagyközségi Önkormányzat Képviselő-testülete a következők szerint határozza meg mai ülésének napirendjét:

**Napirend:**

1. **Javaslat Jászladány Nagyközség Víziközmű szolgáltatásához kapcsolódó 2023-2037 évi gördülő fejlesztési terv felújítási és pótlási tervrész megtárgyalására**

Előadó:Bertalanné Drávucz Katalin polgármester,

Tiszamenti Regionális Vízművek Zrt. képviselője,

Pénzügyi-Ellenőrző-Közbeszerzési Bizottság

1. **Tájékoztató a Jászladányi Móra Ferenc Általános Iskolában a 2021/2022-es tanévben végzett oktató, nevelő munkáról**

Előadó: Kovácsné Szabó Veronika iskolaigazgató,

Ügyrendi-Jogi-Szociális Bizottság

1. **Tájékoztató a Szászbereki Kolping Katolikus Általános iskola Jászladányi Tagintézményében a 2021/2022-es tanévben végzett oktató, nevelő munkáról**

Előadó: Szikszai János tagintézmény-vezető,

Ügyrendi-Jogi-Szociális Bizottság

1. **A NÜVI beszámolója a közmunka programokban foglalkoztatottak által végzett munkákról**

Előadó:Bagi Zsolt Arnold mb. intézményvezető,

Pénzügyi-Ellenőrző-Közbeszerzési Bizottság

1. **Előterjesztés a TV2 csatorna ajánlatának megtárgyalására**

Előadó:Bertalanné Drávucz Katalin polgármester

Pénzügyi-Ellenőrző-Közbeszerzési Bizottság

1. **Előterjesztés a helyi lakásrendelet módosítására és a Komplex telepprogram kapcsán felújított ingatlanokba beköltöző családok kiválasztásához szempontrendszer feltételeinek meghatározására**

Előadó:Bertalanné Drávucz Katalin polgármester,

Lovász Imre szakmai vezető,

Ügyrendi-Jogi-Szociális Bizottság

1. **Előterjesztés a Jászladányi Óvoda és Bölcsőde alapító okiratának módosítására**

Előadó: Lajosné Kiss Klára intézményvezető,

Lovász Imre jegyző,

Ügyrendi-Jogi-Szociális Bizottság

1. **Előterjesztés a behajthatatlan mezőőri járulék követelések lemondására**

Előadó: Bertalanné Drávucz Katalin polgármester,

Lovász Imre jegyző,

Mezei Norbert pénzügyi osztályvezető,

Pénzügyi-Ellenőrző-Közbeszerzési Bizottság

1. **Előterjesztés a települési támogatásról szóló 6/2021. (V. 25.) önkormányzati rendelet módosításáról**

Előadó: Lovász Imre jegyző,

Ügyrendi-Jogi-Szociális Bizottság

1. **Előterjesztés Jászladány Nagyközség Helyi Építési Szabályzatáról (HÉSZ) és Szabályozási Tervéről szóló 21/2008. (XII. 07.) önkormányzati rendelet 7. mellékletének hatályon kívül helyezésére**

Előadó: Lovász Imre jegyző,

Ügyrendi-Jogi-Szociális Bizottság

**Zárt ülés:**

1. **Javaslat Díszpolgári Díj adományozására 2022. évben**

Előadó: Bertalanné Drávucz Katalin polgármester,

Ügyrendi-Jogi-Szociális Bizottság

1. **Előterjesztés az első lakáshoz jutók támogatása vonatkozásában bejegyzett és lejárt jelzálogjog, valamint az azt biztosító elidegenítési és terhelési tilalom törléséhez való hozzájárulásra**

Előadó: Bertalanné Drávucz Katalin polgármester,

Lovász Imre jegyző,

Ügyrendi-Jogi-Szociális Bizottság

**Jászladány Nagyközségi Önkormányzat Képviselő-testülete**

**205/2022. (VIII. 18.) sz. határozata**

**Jászladány Nagyközség Víziközmű szolgáltatásához kapcsolódó víziközmű rendszer 2023-2037 időszakra vonatkozó gördülő fejlesztési tervének elfogadásáról**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel elfogadja a Jászladány Nagyközség Víziközmű szolgáltatásához kapcsolódó víziközmű rendszer 2023-2037 időszakra vonatkozó Gördülő Fejlesztési Tervét az előterjesztésben foglaltak szerint.

Képviselő-testület felhatalmazza Bertalanné Drávucz Katalin polgármestert az elfogadó nyilatkozatok aláírására.

Képviselő-testület felhatalmazza Bertalanné Drávucz Katalin polgármestert a meghatalmazás aláírására, mellyel hozzájárul, hogy a Tiszamenti Regionális Vízművek Zrt, mint víziközmű szolgáltató a Gördülő Fejlesztési Tervet (2023-2037) a Magyar Energetikai és Közmű-szabályozási Hivatalhoz nyújtsa be legkésőbb 2022. szeptember 30-ig.

Erről: 1./ Képviselő-testület tagjai helyben,

2./ Tiszamenti Regionális Vízművek Zrt. (5000 Szolnok, Kossuth Lajos út 5.)

3./ Polgármesteri Hivatal helyben

értesülnek.

**Jászladány Nagyközségi Önkormányzat Képviselő-testülete**

**206/2022. (VIII. 18.) sz. határozata**

**A Jászladányi Móra Ferenc Általános iskola tájékoztatójának elfogadása**

Jászladány Nagyközségi Önkormányzat Képviselő-testülete az Ügyrendi-Jogi-Szociális Bizottság javaslatára figyelemmel elfogadja a Jászladányi Móra Ferenc Általános iskola igazgatója Kovácsné Szabó Veronika által készített tájékoztatót az általános iskolában végzett oktató, nevelő munkáról a 2021/2022-es tanévre vonatkozóan.

**Jászladány Nagyközségi Önkormányzat Képviselő-testülete**

**207/2022. (VIII. 18.) sz. határozata**

**Szászbereki Kolping Katolikus Általános iskola Jászladányi Tagintézménye tájékoztatójának elfogadása**

Jászladány Nagyközségi Önkormányzat Képviselő-testülete az Ügyrendi-Jogi-Szociális Bizottság javaslatára figyelemmel elfogadja a Szászbereki Kolping Katolikus Általános iskola Jászladányi Tagintézményének vezetője, Szikszai János által készített tájékoztatót az általános iskolában végzett oktató, nevelő munkáról a 2021/2022-es tanévre vonatkozóan.

**Jászladány Nagyközségi Önkormányzat Képviselő-testülete**

**208/2022. (VIII. 18.) sz. határozata**

Nagyközség Üzemeltetési és Vagyonkezelő Intézmény beszámolójának elfogadása a képviselő-testület két ülése között a közmunka programokban foglalkoztatottak által végzett munkáról

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel elfogadja a Nagyközség Üzemeltetési és Vagyonkezelő Intézmény beszámolóját a Közmunka programban résztvevő dolgozók - NÜVI irányításával végzett - munkájáról az előterjesztés szerinti tartalommal, a szóbeli kiegészítéssel együtt.

**Jászladány Nagyközségi Önkormányzat Képviselő-testülete**

**209/2022. (VIII. 18.) sz. határozata**

**A TV2 csatorna ajánlatának elutasításáról**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel nem kívánja igénybe venni a TV2 csatorna Nagyító című magazin műsorában megjelenésre irányuló ajánlatát.

**Jászladány Nagyközségi Önkormányzat Képviselő-testülete**

**210/2022. (VIII. 18.) sz. határozata**

**Az önkormányzati tulajdonú lakások szociális alapú bérbeadására a pályázati kiírásban rögzített feltételek meghatározására**

Jászladány Nagyközségi Önkormányzat Képviselő-testülete Ügyrendi-Jogi-Szociális Bizottság javaslatára elfogadja az önkormányzati tulajdonú lakások szociális alapú bérbeadására a pályázati kiírásban rögzített feltételek meghatározását és a pályázat kiírását az előterjesztés szerint, azzal a kiegészítéssel, hogy a feltételek között szerepeljen, hogy a munkanélküli pályázó a hatáskörrel és illetékességgel rendelkező járási hivatal foglalkoztatási osztályánál álláskeresőként regisztráljon.

**Jászladány Nagyközségi Önkormányzat Képviselő-testülete**

**211/2022. (VIII. 18.) sz. határozata**

**A Jászladányi Óvoda és Bölcsőde alapító okiratának módosítása**

Módosító okirat

A Jászladányi Óvoda és Bölcsőde a Jászladány Nagyközségi Önkormányzat Képviselő-testülete által 2018. november 14. napján kiadott, PH/3564-18/2018. számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján – a 211/2022. (VIII. 18.) Képviselő-testületi határozatára figyelemmel –a következők szerint módosítom:

1. Az alapító okirat 1.2. pontja az alábbiak szerint módosul:

„ 1.2. A költségvetési szerv

1.2.1 székhelye: 5055 Jászladány Petőfi Sándor utca 11-13.

1.2.2. telephelye:

|  |  |  |
| --- | --- | --- |
|  | telephely megnevezése | telephely címe |
| 1 |  | 5055 Jászladány Rákóczi Ferenc utca 10. |

1. Az alapító okirat 2. pontja az alábbiak szerint módosul:

„2. A költségvetési szerv alapításával és megszűnésével összefüggő rendelkezések”

1. Az alapító okirat 3. pontja az alábbiak szerint módosul:

„3. A költségvetési szerv irányítása, felügyelete”

1. Az alapító okirat 4.3. pontja az alábbiak szerint módosul:

„4.3. A költségvetési szerv alaptevékenysége:

Óvodai nevelés

Az óvoda a gyermek hároméves korától a tankötelezettség kezdetéig nevelő intézmény, a gyermeket fokozatosan, de különösen az utolsó évben az iskolai nevelés-oktatásra készíti fel. Az óvoda felveheti azt a gyermeket is aki a harmadik életévét a felvételtől számított fél éven belül betölti, feltéve, hogy minden, a településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető. (Nkt. 8.§ (1) )

Sajátos nevelési igényű gyermekekkel való foglalkozás

A sajátos nevelési igényű gyermeknek különleges bánásmód keretében, állapotának megfelelő pedagógiai, gyógypedagógiai, konduktív pedagógiai ellátásban részesüljön attól kezdődően, hogy igényjogosultságát megállapították. A különleges bánásmódnak megfelelő ellátást a szakértői bizottság szakértői véleményében foglaltak szerint biztosítja. (Nkt. 47.§ (1) )

Bölcsődei ellátás

A bölcsődei ellátás keretében a három éven aluli gyermek napközbeni ellátását kell biztosítani. A bölcsőde olyan bölcsődei ellátást nyújtó intézmény, amely a gyermek napközbeni ellátás keretében a Bölcsődei nevelés-gondozás országos alapprogramja szerint, jogszabályban meghatározott szakirányú végzettséggel rendelkező személy által, akár több csoportban nyújt szakszerű gondozást és nevelést. (Gyvt. 42.§ (1), 43.§(1) )

1. Az alapító okirat 4.4. pontjában foglalt táblázat a következő 1. sorral 041233 Hosszabb időtartamú közfoglalkoztatás kormányzati funkcióval egészül ki, a további szerkezeti egységek számozásának értelemszerű megváltoztatásával:

„ 4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 041233 | Hosszabb időtartamú közfoglalkoztatás |
| 2 | 091110 | Óvodai nevelés, ellátás szakmai feladatai |
| 3 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 4 | 091130 | Nemzetiségi óvodai nevelés, ellátás szakmai feladatai |
| 5 | 091140 | Óvodai nevelés, ellátás működtetési feladatai |
| 6 | 096015 | Gyermekétkeztetés köznevelési intézményben |
| 7 | 104031 | Gyermekek bölcsődében és mini bölcsődében történő ellátása |
| 8 | 104035 | Gyermekétkeztetés bölcsődében, fogyatékosok nappali intézményében |
| 9 | 107080 | Esélyegyenlőség elősegítését célzó tevékenységek és programok |

1. Az alapító okirat 5.2. pontjában foglalt táblázat 2. sorában a „megbízásos jogviszony” szövegrész helyébe a „megbízási jogviszony” szöveg lép.

Az Alapító okirat 5.2. pontjában foglalt táblázata következő 3. közfoglalkoztatási jogviszony­­ – A közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény sorral egészül ki.

„5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | közalkalmazottak jogállásáról szóló 1992. évi XXXIII. törvény |
| 2 | megbízási jogviszony | Polgári Törvénykönyvről szóló 2013. évi V. törvény |
| 3 | közfoglalkoztatási jogviszony | A közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény |

"

1. Az alapító okirat 6.1.3.pont utolsó mondata az alábbiak szerint módosul:

„Az intézmény pénzügyi-gazdálkodási feladatait a Jászladányi Polgármesteri Hivatal 5055 Jászladány Hősök tere 6. szervezeti egysége útján látja el.”

1. Az alapító okirat 6.2. pont az alábbiak szerint módosul:

„6.2. A feladatellátási helyenként felvehető maximális gyermek-, tanulólétszám a köznevelési intézmény

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek-, tanulólétszám |
| 1 | 5055 Jászladány Petőfi Sándor utca 11-13. | Óvodai nevelés |  | 175 fő |
| 2 | 5055 Jászladány Petőfi Sándor utca 11-13. | Bölcsődei ellátás |  | 28 fő |
| 3 | 5055 Jászladány Rákóczi Ferenc utca 10. | Óvodai nevelés |  | 100 fő |

„

1. Az alapító okirat 6.3. pont az alábbiak szerint módosul:

„6.3. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga | az ingatlan funkciója, célja |
| 1 | 5055 Jászladány Petőfi Sándor utca 11-13. | 1419 | használati jog | óvoda és bölcsőde |
| 2 | 5055 Jászladány Rákóczi Ferenc utca 10. | 899 | használati jog | óvoda |

„

Jelen módosító okiratot a törzskönyvi nyilvántartásba 2022. 09. 01. történő bejegyzés napjától kell alkalmazni.

**Jászladány Nagyközségi Önkormányzat Képviselő-testülete**

**212/2022. (VIII. 18.) sz. határozata**

**A Jászladányi Óvoda és Bölcsőde módosításokkal egységes szerkezetbe foglalt alapító okirata**

Alapító okirat  
módosításokkal egységes szerkezetbe foglalva

Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján a Jászladányi Óvoda és Bölcsőde alapító okiratát a következők szerint adom ki:

1. A költségvetési szerv  
   megnevezése, székhelye, telephelye
   1. A költségvetési szerv
      1. megnevezése: Jászladányi Óvoda és Bölcsőde
   2. A költségvetési szerv
      1. székhelye: 5055 Jászladány Petőfi Sándor utca 11-13.
      2. telephelye:

|  |  |  |
| --- | --- | --- |
|  | telephely megnevezése | telephely címe |
| 1 |  | 1. Jászladány Rákóczi Ferenc utca 10. |

1. A költségvetési szerv  
   alapításával és megszűnésével összefüggő rendelkezések
   1. A költségvetési szerv alapításának dátuma: 1999.01.01.
   2. A költségvetési szerv alapítására jogosult szerv:
      1. megnevezése: Jászladány Nagyközségi Önkormányzat Képviselő-testülete
      2. székhely: 5055 Jászladány Hősök tere 6.
2. A költségvetési szerv irányítása, felügyelete
   1. A költségvetési szerv irányító szervének
      1. megnevezése: Jászladány Nagyközségi Önkormányzat Képviselő-testülete
      2. székhelye: 5055 Jászladány Hősök tere 6.
   2. A költségvetési szerv fenntartójának
      1. megnevezése: Jászladány Nagyközségi Önkormányzat
      2. székhelye:5055 Jászladány Hősök tere 6.
3. A költségvetési szerv tevékenysége
   1. A költségvetési szerv közfeladata: A nemzeti köznevelésről szóló 2011. évi CXC. törvény alapján a gyermek 3 éves korától a tankötelezettség kezdetéig tartó, a teljes óvodai életet átfogó az óvodai nevelési programja szerint végzett neveléssel iskolára való alkalmassá tétel, valamint, a gyermekek védelméről és gyámügyi igazgatásról szóló 1997. évi XXXI. törvény alapján a gyermekek napközbeni bölcsődei ellátása.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | Óvodai nevelés |

* 1. A költségvetési szerv alaptevékenysége:

Óvodai nevelés

Az óvoda a gyermek hároméves korától a tankötelezettség kezdetéig nevelő intézmény, a gyermeket fokozatosan, de különösen az utolsó évben az iskolai nevelés-oktatásra készíti fel. Az óvoda felveheti azt a gyermeket is aki a harmadik életévét a felvételtől számított fél éven belül betölti, feltéve, hogy minden, a településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető. (Nkt. 8.§ (1) )

Sajátos nevelési igényű gyermekekkel való foglalkozás

A sajátos nevelési igényű gyermeknek különleges bánásmód keretében, állapotának megfelelő pedagógiai, gyógypedagógiai, konduktív pedagógiai ellátásban részesüljön attól kezdődően, hogy igényjogosultságát megállapították. A különleges bánásmódnak megfelelő ellátást a szakértői bizottság szakértői véleményében foglaltak szerint biztosítja. (Nkt. 47.§ (1) )

Bölcsődei ellátás

A bölcsődei ellátás keretében a három éven aluli gyermek napközbeni ellátását kell biztosítani. A bölcsőde olyan bölcsődei ellátást nyújtó intézmény, amely a gyermek napközbeni ellátás keretében a Bölcsődei nevelés-gondozás országos alapprogramja szerint, jogszabályban meghatározott szakirányú végzettséggel rendelkező személy által, akár több csoportban nyújt szakszerű gondozást és nevelést. (Gyvt. 42.§ (1), 43.§(1) )

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 041233 | Hosszabb időtartamú közfoglalkoztatás |
| 2 | 091110 | Óvodai nevelés, ellátás szakmai feladatai |
| 3 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 4 | 091130 | Nemzetiségi óvodai nevelés, ellátás szakmai feladatai |
| 5 | 091140 | Óvodai nevelés, ellátás működtetési feladatai |
| 6 | 096015 | Gyermekétkeztetés köznevelési intézményben |
| 7 | 104031 | Gyermekek bölcsődében és mini bölcsődében történő ellátása |
| 8 | 104035 | Gyermekétkeztetés bölcsődében, fogyatékosok nappali intézményében |
| 9 | 107080 | Esélyegyenlőség elősegítését célzó tevékenységek és programok |

* 1. A költségvetési szerv illetékessége, működési területe: Jászladány Nagyközség közigazgatási területe

1. A költségvetési szerv szervezete és működése
   1. A költségvetési szerv vezetőjének megbízási rendje: Az intézmény egyszemélyi felelős vezetőjét a közalkalmazottak jogállásáról szóló 1992. évi XXXIII. törvény, valamint annak végrehajtási rendelete szerint nyilvános pályázat alapján, legfeljebb 5 évig terjedő határozott időtartamra a Jászladány Nagyközségi Önkormányzat Képviselő-testülete nevezi ki 5 évre és menti fel, az egyéb munkáltatói jogokat a polgármester gyakorolja.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | közalkalmazottak jogállásáról szóló 1992. évi XXXIII. törvény |
| 2 | megbízási jogviszony | Polgári Törvénykönyvről szóló 2013. évi V. törvény |
| 3 | közfoglalkoztatási jogviszony | A közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény |

1. A köznevelési intézményre vonatkozó rendelkezések
   1. A köznevelési intézmény
      1. típusa: óvoda-bölcsőde
      2. alapfeladatának jogszabály szerinti megnevezése: óvodai nevelés, nemzetiséghez tartozók óvodai nevelése, a többi gyermekkel együtt nevelhető sajátos nevelési igényű gyermekek óvodai nevelése, bölcsődei ellátás.
      3. gazdálkodásával összefüggő jogosítványok: Az intézmény az alapfeladatai ellátását szolgáló személyi juttatásokkal és azokhoz kapcsolódó járulékok és egyéb közterhek előirányzatával minden esetben rendelkezik, az egyéb előirányzatokkal önállóan nem rendelkezik. Az intézmény pénzügyi-gazdálkodási feladatait a Jászladányi Polgármesteri Hivatal 5055 Jászladány Hősök tere 6. szervezeti egysége útján látja el.
   2. A feladatellátási helyenként felvehető maximális gyermek-, tanulólétszám a köznevelési intézmény

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek-, tanulólétszám |
| 1 | 5055 Jászladány Petőfi Sándor utca 11-13. | Óvodai nevelés |  | 175 fő |
| 2 | 5055 Jászladány Petőfi Sándor utca 11-13. | Bölcsődei ellátás |  | 28 fő |
| 3 | 5055 Jászladány Rákóczi Ferenc utca 10. | Óvodai nevelés |  | 100 fő |

* 1. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga | az ingatlan funkciója, célja |
| 1 | 5055 Jászladány Petőfi Sándor utca 11-13. | 1419 | használati jog | óvoda és bölcsőde |
| 2 | 5055 Jászladány Rákóczi Ferenc utca 10. | 899 | használati jog | óvoda |

**Jászladány Nagyközségi Önkormányzat Képviselő-testülete**

**213/2022. (VIII. 18.) sz. határozata**

**Behajthatatlan követelések lemondására**

Jászladány Nagyközségi Önkormányzat Képviselő-testülete megtárgyalta és a Pénzügyi-Ellenőrző-Közbeszerzési Bizottság javaslatára figyelemmel Jászladány Nagyközségi Önkormányzat Képviselő-testületének a Jászladány Nagyközség nemzeti vagyonáról szóló 15/2012. (VI.22.) önkormányzati rendelet 4. § (2) bekezdésében meghatározott feladatkörében eljárva az államháztartásról szóló 2011. évi CXCV. törvény (Áht.) 97. § (2) bekezdés, valamint a számvitelről szóló 2000. évi C. törvény (Szt.) 3. § (4) bekezdés 10. pont f) és g) pontjai alapján az előterjesztésben szereplő behajthatatlan követelések veszteségként történő leírásáról, valamint a követelés lemondásáról dönt.

A Képviselő-testület felkéri a Jászladányi Polgármesteri Hivatal Pénzügyi Osztályát a döntés végrehajtására.

Határidő: folyamatos

Felelős: jegyző

pénzügyi osztályvezető

Zárt ülés határozatai:

|  |  |  |
| --- | --- | --- |
| 214/2022. (VIII. 18.) testületi hat. |  | A Díszpolgári Díj kitüntetésre tett javaslat elutasítása |
| 215/2022. (VIII. 18.) testületi hat. |  | Major Antal Mihály részére Díszpolgári díj odaítélése 2022. évben |
| 216/2022. (VIII. 18.) testületi hat. |  | Hozzájárulás az 5055 Jászladány, Dózsa György u. 25. szám, 593/1 hrsz. alatti ingatlanra bejegyzett jelzálogjog, valamint az azt biztosító elidegenítési és terhelési tilalom törléséhez |
| 217/2022. (VIII. 18.) testületi hat. |  | Hozzájárulás az 5055 Jászladány, Kossuth Lajos u. 140. szám, 506 hrsz. alatti ingatlanra bejegyzett jelzálogjog, valamint az azt biztosító elidegenítési és terhelési tilalom törléséhez |
| 218/2022. (VIII. 18.) testületi hat. |  | Hozzájárulás az 5055 Jászladány, Nagytemető u. 20. szám, 314 hrsz. alatti ingatlanra bejegyzett jelzálogjog, valamint az azt biztosító elidegenítési és terhelési tilalom törléséhez |